Diari Oficial de la Generalitat Valenciana


Sumari del DOGV 6556, del 01-07-2011 (2011/7358)

RESOLUCIÓ de 15 de juny de 2011, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/06/15/(1)/dof/vci/html**

### Dades del document

Número de DOGV
:   6556

Data del DOGV
:   01-07-2011

Secció del DOGV
:   I. DISPOSICIONS GENERALS

Número del document
:   2011/7358


Data del document
:   15-06-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * legislació
    * dades personals
    * protecció de dades

RESOLUCIÓ de 15 de juny de 2011, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2011/7358]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es poden fer mitjançant una disposició general publicada en el Butlletí Oficial de l'Estat o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que s'indiquen en els annexos I i II d'aquesta disposició.  
  
Segon  
Aprovar la modificació dels fitxers que s'indiquen en l'annex III d'aquesta disposició.  
  
Tercer  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Quart  
Els responsables dels fitxers automatitzats indicats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Cinquè  
Els afectats pels fitxers automatitzats indicats en els annexos poden exercir el seu dret d'accés, de rectificació i de cancel·lació de les dades i d'oposició al tractament davant de l'òrgan competent i en la forma reglamentària establida, en els casos previstos en la legislació vigent.  
  
  
Sisè  
En els casos que es preveuen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
  
Setè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 15 de juny de 2011.- El rector: Juan Juliá Igual.  
  
  
ANNEX I  
  
Fitxer Escola Infantil.  
Finalitat i usos previstos: prestació del servei d'Educació Infantil a través de l'Escola Infantil del Campus de Vera i del d'Alcoi, així com la gestió de les ajudes a l'Educació Infantil per a personal de la Universitat Politècnica de València.  
  
Persones o col·lectius de què s'obtenen les dades o que resulten obligats a subministrar-les: pares, tutors i alumnes que sol·liciten la matrícula en les escoles infantils de la Universitat Politècnica de València o l'ajuda per a Educació Infantil convocada per aquesta Universitat.  
Procediment de recollida de les dades: formularis.  
Estructura bàsica del fitxer i descripció de les dades recollides: dades de caràcter identificatiu: nom, cognoms, data de naixement, adreça postal, adreça de correu electrònic, número de telèfon, fotografies. Dades familiars, dades acadèmiques i professionals, dades econòmiques i dades acadèmiques de salut i de creences religioses.  
Sistema de tractament de les dades: mixt.  
Cessions de dades previstes: associació de mares i pares de les escoles infantils.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell alt.  
  
  
ANNEX II  
  
Fitxer: Guia d'Experts UPV.  
Finalitat i usos previstos: gestió del directori d'experts de la Universitat Politècnica de València (UPV) per a la posada a disposició als mitjans de comunicació a través de l'Àrea de Comunicació de la UPV. Publicació de la fitxa personal de cada expert en el web de la UPV. Manteniment i actualització de les dades del personal docent i investigador i personal d'administració i serveis que desitja la inclusió en aquesta guia, així com realitzar la formació en comunicació destinada a aquests.  
Persones o col·lectius de què s'obtenen les dades o que resulten obligats a subministrar-les: personal docent i investigador i personal d'administració i serveis de la UPV.  
Procediment de recollida de les dades: formularis.  
Estructura bàsica del fitxer i descripció de les dades recollides: dades de caràcter identificatiu: nom, cognoms, adreça de correu electrònic, número de telèfon, imatge. Dades acadèmiques i professionals.  
  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX III  
  
Fitxer: Xarxa Fòrum UNESCO - Universitat i Patrimoni.  
Finalitat i usos previstos: promoure la comunicació i l'intercanvi de coneixements entre els membres de la xarxa Fòrum UNESCO - Universitat i Patrimoni (FUUP) mitjançant una comunitat virtual i xarxa social d'especialistes, així com divulgar activitats i notícies de la xarxa FUUP i realitzar estadístiques.  
Persones o col·lectius de què s'obtenen les dades o que resulten obligats a subministrar-les: personal científic i/o tècnic especialitzat o interessat en àrees temàtiques relacionades amb la salvaguarda del patrimoni.  
Procediment de recollida de les dades: formularis.  
Estructura bàsica del fitxer i descripció de les dades recollides: dades de caràcter identificatiu: nom, cognoms, adreça de correu electrònic. Dades acadèmiques, professionals i detalls d'ocupació.  
Sistema de tractament de les dades: automatitzat.  
Cessions de dades previstes: UNESCO.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI